Baykar Bayraktar TB2

Bayraktar TB2 er en drone som fabrikkeres av den tyrkiske virksomheten Baykar. Bayraktar TB2 er konstruert for rekognosering, og kan også utrustes med angrepsvåpen. Dronen har lang rekkevidde, og kan styres fra bakken i sanntid eller forhåndsprogrammeres.

Både tyrkiske og utenlandske eksperter har rost våpensystemets egenskaper. Bayraktar TB2 ble benyttet med suksess under krigen i Nagorno-Karabakh i 2020 og er også blitt anvendt med suksess av de ukrainske styrker mot den russiske hær under Russlands invasjon av Ukraina i 2022, hvor adskillige panserkjøretøyer er blitt ødelagt av systemet.

Utvikling

Utviklingen av Bayraktar TB2 er blitt forsinket av et amerikansk forbud mot eksport av deler til programmet på grunn av frykt for at våpensystemet vil bli anvendt mot kurdere i og utenfor Tyrkia.

Bayraktar TB2 er en videreutvikling av Bayraktar TB1, som første gang ble levert til den tyrkiske hær i 2011. TB2 fløy første gang i august 2014. Ifølge den britiske avis The Guardian er TB2s våpensystemer utviklet blant annet basert på britisk våpenteknologi, hvilket imidlertid er benektet fra tyrkisk side. Flere rapporter dokumenterer dog at TB2 anvender et britisk­produsert våpensystem.

I 2020 ble det konstatert at TB2 også benytter canadisk teknologi (Wescam CMX-15D), da armenske styrker nedskjøt en TB2 under konflikten med Aserbajdsjan. Eksporten av det canadiske system ble heretter stoppet, og Tyrkia valgte en annen leverandør.

Baykar har videreutviklet TB2 til en oppgradert version, TB3.

Operasjonell anvendelse 

TB2 benyttes av det tyrkiske forsvaret og har vært anvendt i kamp mot kurdiske styrker i Irak og Syria.

Tyrkia har videre benyttet TB2 med stor suksess mot syriske regjeringsstyrker under krigen i Syria. I løpet av én uke med angrep på syriske militærkjøretøyer klarte TB2-ene å ødelegge 73 syriske panserkjøretøyer. 

TB2 ble også mye brukt av den libyske regjeringen under borgerkrigen i landet.

TB2 blev benyttet med stor suksess under Aserbajdsjans konflikt med Armenien i 2020, hvor TB2-våpensystemet ble vurdert som en av de vesentligste årsaker til Aserbajdsjans seier i konflikten. 

I januar 2019 kjøpte Ukrainas hær 12 tyrkiske Bayraktar TB2 og tre kontrollstasjoner til en samlet verdi av 69 millioner dollar Ukraina mottok de første TB2-ene i mars 2019 og etter vellykkede tester ble det bestilt ytterligere TB2-er til levering i 2020..

Under Russlands invasjon av Ukraina i 2022 benyttet Ukraina med suksess TB2-er mot russiske panserstyrker og forsyningsenheter.

Under konflikten i Tigray har også Etiopia benyttet TB2-våpensystemer.

Referanser

Eksterne lenker
 

Tyrkiske militære droner
Militære droner
Den russisk-ukrainske krig